Intet er kjent om Jacques Fourniers bakgrunn eller liv før hans geistlige karriere. Det første man vet om han, er at han som ung inntrådte i cistercienserordenen. Først var han i klosteret i Boulbonne, og senere flyttet han til Fontfroide, hvis abbed var hans utenomekteskapelige farbror. Han studerte senere teologi ved universitetet i Paris, der han tok doktorgrad.